石嶐

石嶐，字映崑，陝西三原縣人，明末進士。

生平
崇祯十五年（1642年）壬午科舉陝西鄉試，崇禎十六年（1643年）聯捷癸未科進士。明末關中失守，上恢復三策，不報，痛哭出都門。《篋衍集詩人小傅》第49頁《明史紀事本末·卷79》：懷宗崇禎十七年春正月朔，大風霾，占曰：「風從乾起，主暴兵城破。」鳳陽地震。李自成稱王於西安，僭國號曰順，改元永昌。賊掠河東，河津、稷山、榮河、絳州一路俱陷。自成偽牒兵部約戰，言三月十日至。兵部執牒者，則京師人自涿州還，值逆旅，客予十金代投。以為詐，斬之。上憂寇，臨朝而歎曰：「卿等能無分憂哉！」大學士李建泰進曰：「主憂如此，臣敢不竭力！臣晉人，頗知寇中事。臣願以家財佐軍，可資數月之糧。臣請提兵西行。」又曰：「進士石嶐願單騎走陝北，連甘肅、寧夏之兵，外連羌部，召募忠勇，勸輸義餉，剿寇立功。否亦內守西河，扼吭延安，使賊不得東渡。」上悅曰：「卿若行，朕當仿古推轂。」上欲用石嶐，建泰曰：「俟臣西行，酌而用之。」

參考文獻

《篋衍集詩人小傅》 聊經出版事棠公司景印版 屈萬里 劉光祐.《明清未刊稿彙編-硯山叢稿》（第一、二冊）.聯經出版事業公司,1976年7月第1版.第49頁
（清）卓爾堪選輯 中華書局上海編輯所編輯.《明遺民詩》.中華書局,1961年6月第1版.

Long
Category:三原人